text: 8 Davidqa, juchasninmanta pesachikuspa nirqa: "Chantá mana imatapis pakaspa, tukuy juchayta, sajra ruwasqaytawan willakorqayki. [...] Tata Dios, qan perdonawarqanki", nispa (Salmo 32:5). Hebreo qallupi "perdonawarqanki" rimayqa, "uqhariy" chayri "apay" niyta munan, kay pʼitipitaq "juchasta, saqra ruwaykunata ima, apakapuy" niyta munan. Jehovaqa, Davidpa juchanta ajinata uqharispa apakapurqa. Chaytaq juchanmanta manaña llakikunanpaq maytachá sunqucharqa (Salmo 32:3). Ñuqanchikpis, juchasninchikta Jesuspa wañuyninniqta karuman apakapunanta mañakuptinchikqa, Dios kikillantataq ruwananpi atienekuna (Mateo 20:28).